خیبر پختونخوا کے اسکولوں میں تجوید قرآن کی تعلیم کا آغاز

خیبر پختونخوا کے اسکولوں میں طلبا اور طالبات کو تجوید قرآن کریم کی تعلیم دینے کا آغاز کیا گیا ہے ۔

خبر کا کوڈ: ۴۳۹۶۴۷

تاریخ: ۳۰ فروردين ۲۰۱۹ - ۱۱:۴۹

رسا نیوز ایجنسی کی رپورٹ کے مطابق، خیبر پختونخوا حکومت نے صوبے میں پرائمری لیول پر ایک کروڑ 30 لاکھ روپے کے فنڈز سے ہولی فونک قران (تجویدالقرآن) کی تربیت دینے کا آغاز کردیا ہے۔ صوبہ بھر کے 23 ہزار پرائمری مردانہ و زنانہ اسکولوں کی سطح پر ایک استاد/استانی کو تین روزہ تربیت دی جائے گی۔

سابق صوبائی حکومت نے صوبے میں پرائمری سے ایف اے، ایف ایس سی تک اسکولوں میں قرآن کو لازمی قرار دیئے جانے کے بعد اب صوبائی حکومت نے تجویدالقرآن کی تربیت کا آغاز کردیا ہے۔ اس تربیت کا نام ہولی فونک قرآن رکھا گیا ہے یہ نام 2018ء میں برطانیہ سے آئے ہوئے انگریزی تلفظ میں تربیت دینے والے جولی کے تربیتی نام سے لے کر رکھا گیا ہے۔

جولی نے اپنی انگریزی تربیت کو جولی فونک انگلش رکھا تھا جس پر محکمہ تعلیم نے اس تربیت کو ہولی فونک قرآن (Holy fonic quraan) کا نام دیا ہے، جس کیلئے پراونشل انسٹیٹیوٹ آف ٹیچر ایجوکیشن (PITE) نے صوبہ بھر میں 561 ماسٹر ٹرینرز تیار کئے ہیں۔ تین روزہ تربیت دینے کیلئے ہر ماسٹر ٹرینر کو 3 ہزار روپے روزانہ کے حساب سے دیئے جائیں گے۔ اس کے ساتھ ساتھ 18 کلو میٹر کے فاصلے پر ٹریننگ پر جانے کیلئے سفری اخراجات بھی دیئے جائیں گے۔ /۹۸۸/ ن